b'\n_START_ARTICLE_\nSoline, Dugi otok\n_START_SECTION_\nGeografija\n_START_PARAGRAPH_\nSoline le\xc5\xbeijo ob velikem globokem zalivu Solin\xc5\xa1\xc4\x87ica na severozahodnem delu otoka, na prostoru na katerem so bile neko\xc4\x8d soline, po katerih je kraj tudi dobil ime. Naselje je s cesto povezano z ostalimi kraji na otoku. Najbli\xc5\xbeji kraji so Bo\xc5\xbeava, Veruni\xc4\x87 in Veli Rat. Okoli 1 km ju\xc5\xbeno od naselja je najlep\xc5\xa1a \xc2\xbbdivja pla\xc5\xbea\xc2\xab\xc2\xa0Saharun._NEWLINE_V velikem zalivu Solin\xc5\xa1\xc4\x87ica je sidri\xc5\xa1\xc4\x8de za ve\xc4\x8dja plovila. V dnu zaliva je manj\xc5\xa1i pomol, dolg okoli 20 m. Globina morja pri pomolu je do 2 m.\n_START_SECTION_\nZgodovina\n_START_PARAGRAPH_\nV starih listinah se kraj prvi\xc4\x8d omenja v 12. stoletju. Soline so eno najstarej\xc5\xa1ih naselij na otoku. Va\xc5\xa1ka cerkev sv. Jakova je bila postavljena v 15. in obnovljena v 19. stoletju.'